tomron87/hebrew-wikipedia-sentences-corpus huggingface dataset:
ב-23 במאי 2021 ערך את הופעת הבכורה שלו בקבוצה הבוגרת של לבסקי סופיה, כשנכנס כמחליף בניצחון 1–2 על צ'רנו מורה וארנה במסגרת ליגת העל הבולגרית לעונת .
ב-31 באוגוסט 2024 חתם לחמש שנים בפיינורד מליגת העל ההולנדית.
פלמנובה (באיטלקית Palmanova, בפורלן: Palme) היא עיירה באודינה במחוז פריולי-ונציה ג'וליה בצפון-מזרח איטליה.
העיירה היא דוגמה למצד כוכב של סוף הרנסאנס, שנבנה על ידי הרפובליקה של ונציה ב-1593.
הביצורים של העיירה נכללו ברשימת אתרי המורשת העולמית של אונסק"ו כחלק ממפעלי ההגנה הוונציאניים בין המאות ה-16 וה-17: סטטו דה טרה ומערב סטטו דה מאר בשנת 2017.
נמצא בחלק הדרום מזרחי של האזור האוטונומי פריולי-ונציה ג'וליה, 20 קילומטר מאודינה, 28 מגוריציה ו-55 מטריאסטה, על יד הכביש המהיר A4.
ב-7 באוקטובר 1593 ייסדה הרפובליקה הוונציאנית את היישוב פלמנובה.
תאריך הקמתה של העיר הנציח את ניצחונם של הכוחות הנוצרים (שהגיעו בעיקר ממדינות איטליה וספרד ההבסבורגית) על האימפריה העות'מאנית בקרב לפנטו ב-1571. העיירה הקטנה נבנתה תחומה בתוך מבצר בצורת כוכב בעל תשע קצוות, שתוכנן על ידי וינצ'נצו סקמוצי .
חפיר מעוגל הקיף את העיירה, ושלושה שערים גדולים ושמורים אפשרו כניסה.
בניית המעגל הראשון, עם היקף כולל של 7 קילומטרים, נמשך כ־30 שנה.
השלב השני של הבנייה התרחש בין 1658 ל-1690, וקו הביצורים החיצוני הושלם בין 1806 ל-1813 תחת שלטוןממלכת איטליה הנפוליאונית.
ב-1815 עברה העיירה לשלטון האימפריה האוסטרית עד 1866, אז חזרה לאיטליה במהלך מלחמת העצמאות האיטלקית השלישית יחד עם חבלי ונטו ומערב פריולי.
עד 1918, הייתה אחת הערים המזרחיות ביותר לאורך הגבול בין איטליה ואוסטרו-הונגריה, ובמהלך מלחמת העולם הראשונה הייתה אזור צבאי ואירחה בית חולים של הצבא המלכותי האיטלקי.
בשנת 1960 הוכרזה פלמנובה כמונומנט לאומי.
פלמנובה נבנתה כעיר אידיאלית רנסאנסית עם רעיונות אוטופיים.
בתקופת הרנסאנס צצו רעיונות רבים העוסקים ביצירת עולם מושלם ואוטופי, הן כחברה והן כעיר.
הרעיון זכה לתפוצה בעקבות ספרו של תומאס מור, "אוטופיה".
הספר מתאר את המאפיינים הפיזיים של העיר וכן את חיי האנשים שחיים בה.
ספרו הצביע על מגמה בחוגים ספרותיים וספרים אחרים בעלי אופי דומה נכתבו.
כשכולם עוסקים בנושא המרכזי: שוויון.
לכולם יש את אותה כמות של עושר, כבוד ואיכות חיים.
העיר שבה גרו הייתה תמיד בצורה גאומטרית והייתה מוקפת חומה.
חומות אלו סיפקו כוח צבאי אך גם הגנו על העיר על ידי שימור הידע של האדם.
הידע של כל אדם היה משותף לכל החברה, ולא הייתה שום דרך להכניס או להוציא מידע.
כפי שאמר תומאס מור בספרו, "He that knows one knows them all, they are so alike one another" (בתרגום חופשי: מי שמכיר אחד מכיר את כולם, הם כל כך דומים זה לזה).
הצורה המעגלית של פלמנובה הושפעה מאוד מהעובדה שהיא הייתה חייבת להיות מבוצרת ולהקשות על חיילים פולשים, אך הצורה המעגלית גם מייצגת בתרבות הקלאסית שלמות ושוויון.
פְּלָנֵטָרִיוּם הוא מכשיר שבאמצעותו מקרינים תמונה מדומה של כיפת השמים, כפי שהיא משתקפת לעינו של הצופה בה מכדור הארץ.
במשך הזמן הוחל המושג גם על המבנה הכיפתי עליו מקרינים תמונה זו.
מטרת הפלנטריום היא להקרין את תמונת שמי הלילה לצופים, וכן להמחיש תופעות כגון: תנועתה המדומה של כיפת השמים, תנועת כוכבי הלכת, תנועת הירח על צורותיו המשתנות לצופה בו מכדור הארץ, ליקוי חמה וליקוי ירח.
מפעיל הפלנטריום שולט בהקרנה, ויכול להדגים את תנועת גרמי השמים בצורה איטית יותר או מהירה יותר, וכן לחזור על ההקרנה פעם אחר פעם.
המכשיר מופעל על ידי מפעיל אנושי או על ידי תוכנת מחשב.
הוא מורכב ממנוע חשמלי אשר מפעיל מערכות גלגלי שיניים, וכן פנסים אשר יוצרים אשליה של נקודות אור המייצגות כוכבים, כוכבי לכת וירחים.
הפלנטריום הראשון נבנה בתחילת המאה העשרים, ואט אט הוא הפך לכלי הדגמה מקובל להסבר תופעות אסטרונומיות.
הפלנטריום הראשון נבנה בישראל באוניברסיטה העברית בקמפוס גבעת רם ב-1956 על ידי נחום זאב ויליאמס, וב-1968 הוקם בתכנון האדריכל ורנר יוסף ויטקובר וישראל שטיין פלנטריום הפועל במסגרת "מוזיאון ארץ ישראל" בתל אביב.
ברחבי הארץ ישנם לא מעט פלנטריומים מתנפחים שונים (בעיקר מתוצרת חברת GOTO חברת STARLAB וחברת Emerald planetariums המיצרת מערכות פלנטריום בישראל).
היתרון בפלנטריומים אלה הוא היכולת לנייד אותם ממקום למקום ולמעשה "להביא את הכוכבים לכיתה".
במרכז אילן רמון לנוער שוחר פיזיקה נמצא הפלנטריום האסטרונומי המתקדם בישראל אשר מדמה את תנועת כוכבי הלכת בהתאם לתורתו של תלמי המודל הגאוצנטרי.
מרכזים נוספים המפעילים פלנטריומים הם:
בית הספר התיכון קלעי בגבעתיים
סטארטריפ מסע בין כוכבים במצפה רמון
המכון לקידום נוער ליצירתיות ומצוינות בתל אביב
מרכז פיס בערד ובקריית מלאכי
מדעטק - המוזיאון הלאומי למדע, טכנולוגיה וחלל בחיפה
אין לבלבל בין פלנטריום לבין מצפה כוכבים.
מצפה כוכבים הוא מבנה בעל טלסקופ לצפייה נקודתית בגרם שמימי מסוים או מיקום של מערך גרמי שמיים, ולצורך זה ממוקם במקום גבוה (ולעיתים אף בחלל עצמו, כדוגמת טלסקופ החלל האבל) כדי למזער את השפעת הפרעות האטמוספירה על התצפית.
לעומת זאת, ישנם מצפי כוכבים בהם קיים גם פלנטריום, למשל מצפה הכוכבים בגבעתיים.
בעוד שהרוב המוחלט של הפלנטריומים לשימושי הוראה משתמשים במקרן פשוט (נורה המוקפת גוף אטום מנוקב) ישנם יוצאים מהכלל.
צורה נפוצה ביותר היא "תוכנת פלנטריום".
תוכנת מחשב אשר מסוגלת לדמות את אותן תופעות אסטרונומיות ואף נוספות.
בפלנטריומים הגדולים בעולם משתמשים במקרנים מתוחכמים, מבוססי מחשב.
סוג נוסף אשר היה בשימוש בעבר מורכב מכדור חלול בעל רדיוס גדול (כשני מטרים) המנוקב בהתאם למיקום הכוכבים בשמי הלילה, המבקר בפלנטריום מסוג זה נכנס לתוך הכדור ואור השמש מאיר דרך הנקבים.
בעקבות התפתחות המחשבים נכתבו תוכנות גם בתחום זה.
תוכנה SpaceEngine מהווה פלנטריום תלת-ממדי עם כ-130,000 גופי שמיים שונים.
פלנדריה (בהולנדית: ; בצרפתית: Flandre; בגרמנית: Flandern) היא אחד משלושת האזורים המרכיבים את בלגיה.
השניים הנוספים הם ולוניה, ומחוז בריסל.
פלנדריה משתרעת על פני חלקה הצפוני של בלגיה ומתגוררים בה בעיקר הפלמים, תושבי המדינה דוברי ההולנדית.
בירת בלגיה בריסל שוכנת באזור בריסל, אזור נפרד מבחינה שלטונית, שמבחינה גאוגרפית מהווה מובלעת בתוך שטח פלנדריה.
העיר בריסל משמשת גם כבירת אזור פלנדריה ובה נמצאים מוסדות השלטון שלו.
שטחה של פלנדריה הוא 13,522 קמ"ר, כ-44% משטח בלגיה כולה.
בשנת 2003 חיו בפלנדריה כ-6 מיליון תושבים, כ-60% מכלל תושבי בלגיה.
פלנדריה הייתה רוזנות שנוסדה בשנת 862. גבולותיה עברו שינויים רבים במשך מאות בשנים.
בימי הביניים השתרעה רוזנות פלנדריה על חבל צפון פה דה קאלה (כיום בצרפת), הפרובינציות פלנדריה המערבית ופלנדריה המזרחית (כיום בבלגיה), ומחוז זֶלנד (כיום בדרום מערב הולנד).
ב-1191 עבר חלקה המערבי לידי פיליפ אוגוסט מלך צרפת וחלקה המזרחי לרוזנות אינו (כיום מחוז אינו בדרום בלגיה).
החל במאה ה-12 צמחו בפלנדריה קהילות שדרשו מן השליטים המקומיים מגילות זכויות של ערים חופשיות.
ב-1300 מרדו הפלמים בפיליפ הרביעי מלך צרפת ששלח אבירים ואנשי חיל רגלים כדי לדכא את המרד.
ב-11 ביולי 1302 נחלו הצרפתים מפלה מידי הפלמים בקרב דורבנות הזהב ליד העיר קורטרייק (כיום בבלגיה), אך ב-1305 הובסו הפלמים ופלנדריה נשארה תחת שלטון צרפת.
ב-1384 מת רוזן פלנדריה, לואי דה מאל, ופלנדריה עברה לידיו של פיליפ השני דוכס בורגונדיה באמצעות קשרי נישואין.
בסוף ימי הביניים התייחס השם "פלנדריה" לשטח גדול בהרבה מהיום, וכלל חלקים נרחבים מצפון צרפת, ולוניה והולנד של ימינו.
בפלנדריה התפתחו ערי מסחר ותעשייה, והיא הפכה למרכז החשוב באירופה לייצור אריגים (מצמר שיובא בעיקר מאנגליה), וליצואנית העיקרית של אריגים לארצות אירופה ולארצות המזרח.
כמו כן התפתח בה סחר בינלאומי נרחב בדרכי הים והיבשה.
התפתחותה הכלכלית של פלנדריה נחלשה בעקבות מגפת "המוות השחור" (1348–1350) שצמצם את אוכלוסיית אירופה, ומלחמת מאה השנים בין צרפת לאנגליה (1338–1453).
ב-1477 נהרג שארל הראשון דוכס בורגונדיה בקרב על העיר נאנסי, בירת דוכסות לורן, ונחלותיו בפלנדריה ובכל ארצות השפלה עברו לשלטון חתנו מבית הבסבורג.
ב-1556, התפטר קרל החמישי, קיסר האימפריה הרומית הקדושה והעביר את נחלותיו בפלנדריה לרשות בנו פליפה השני, מלך ספרד.
ב-1581 הכריזו כל ארצות השפלה על עצמאותן, אך הפרובינציות הדרומיות (פלנדריה) נכבשו מחדש על ידי הדוכס מאלבה, שהיה מושל מטעמו של מלך ספרד בארצות השפלה.
ב-1668 עברה פלנדריה לשלטון צרפת, אך ב-1713 נפלה תחת שלטון אוסטריה בהתאם להסכם אוטרכט.
פלנטריום היידן הוא פלנטריום הממוקם ברחוב סנטרל פארק וסט באי מנהטן שבעיר ניו יורק, בארצות הברית.
הפלנטריום מהווה חלק מהמוזיאון האמריקאי להיסטוריה של הטבע.
מאז שנת 2000 מהווה הפלנטריום חלק משתי אטרקציות תיירותיות במרכז רוז לחקר הארץ והחלל - בחלקו העליון של הפלנטריום מוצגת הדמיה המתארת את החלל, ובחלקו התחתון הדמיה המתארת את המפץ הגדול.
בשנת 1933 תרם ה-Reconstruction Finance Corporation סכום של 650,000$, וצ'ארלס היידן סכום של 150,000 $ במטרה להקים את הפלנטריום, שנפתח שנתיים אחר כך.
מטרת הפלנטריום הייתה להסביר לקהל הרחב את גודלו והיקפו של העולם תוך מתן פרספקטיבה נכונה לצופים אודות הדברים הנפלאים הקורים כל יום ברחבי היקום.
בשנת 1960 הותקן בפלנטריום מקרן מסוג זיס IV, ובשנת 1973 שודרג המקרן למקרן מסוג זיס VI.
בינואר 1999 נסגר הפלנטריום לסדרה של שיפוצים שנסתיימו בשנת 2000, עת הוקם מרכז רוז על פי תכנונו של ג'יימס פולשק.
כעת התצוגות בפלנטריום מוצגות באמצעות גרפיקה ממוחשבת ומקרן מסוז זיס IX.
פלוגת הנ"ט (פלנ"ט = פלוגה נגד טנקים, ידועה כ"עורב", על שם טיל העורב (TOW) בו הייתה מצוידת) היא יחידה מובחרת בצה"ל ואחת משלוש הפלגות המרכיבות את הסיירות החטיבתיות - גדודי הסיור.
ייעודה בעת הקמתה היה השמדת רכבי אויב משוריינים (נגד טנקים ונגד רק"ם).
היא הפעילה טילי נ"ט מדגם BGM-71 TOW שמכונים בצה"ל "עורב", ומאוחר יותר טילים ישראליים מדגם ספייק, תוצרת חברת רפאל.
בשנת 2015 אורגנו הפלנ"ט מחדש והפכו ליחידות איסוף מודיעין קרבי, תצפיות, הכוונת אש, סימון מטרות עבור תותחנים, שריון, חי"ר וחיל האוויר והשמדת מטרות איכות בעומק האויב.
בצה"ל ישנה פלוגת עורב אחת בכל אחת מארבע חטיבות החי"ר כחלק מהסיירת החטיבתית (נח"ל, צנחנים, גולני, גבעתי).
בעת מלחמה נותנות פלוגות העורב מענה לתמרון החטיבתי או האוגדתי ומספקות מודיעין קרבי איכותי מעומק השטח על ידי שימוש באמצעי תצפית ואיכון מתקדמים הקיימים בה.
ההגעה ליחידה מותנית ביציאה לגיבוש של אחת מחטיבות החי"ר שאליו זכאים לצאת בעלי פרופיל רפואי של 82 ומעלה, ומבדק כושר גופני קצר.
הגיבוש אורך ארבעה ימים ונחשב לגיבוש מאתגר שבו נבחנים המועמדים בכושר גופני, ביכולות חברתיות, בהתמודדות עם רגעי קושי ועמידה תחת לחץ.
בסוף הגיבוש משובצים המתקבלים לאחת מן היחידות החטיבתיות (פלנ"ט, פלס"ר, פלחה"ן).
המסלול ביחידה אורך כ-15 חודשים.
שישה חודשים מתוכם הם הכשרת חי"ר בסיסית (רובאי 07) שבהם נדרש לעבור תכנים שעובר כל חייל קרבי (שדאות, אימוני ירי וקליעה, מסעות, ושבועות המסכמים את הכשרת החי"ר).
בסיום פרק הכשרת החי"ר עוברים החיילים לפלוגת ההכשרות יחד עם שאר לוחמי גדוד הסיור ושם מוכשרים הלוחמים כלוחמי עורב.
המסלול כולל בתוכו אימוני לוחמה זעירה, קרב מגע, הסוואה צבאית, מסעות תוך נשיאת משקלים, קורסים ותכנים ייעודיים, ומסכמים (החלק האחרון של המסלול שמסכם את התכנים שהוכשרו עליהם במהלך המסלול).
המסלול מסתיים בטקס הענקת סיכת לוחם גדס"ר הייעודי לכל חטיבה.
ב-2021 שונה שם גדוד הסיור לשם "סיירת" שמאגדת בתוכה מספר פלגות.
יחידת הנ"ט (עורב) של חטיבת גולני הוקמה בשנת 1974, על ידי מיקי מוסברג,לאחר מלחמת יום הכיפורים, על ידי לוחמים מהפלוגות המסייעות של כל גדוד.
מאז שנת 2018 כחלק משינוי הגדסר"ים והפיכתם לסיירות שינתה פלוגת העורב את שמה לפלגה ג' סיירת גולני.
את משימת הקמת פלוגת הנ"ט הראשונה של חטיבה 35 קיבל לידיו אמנון דותן וסגנו יואב גוטסמן בשנת 1974.
באוגוסט 1980 התגבשה במטכ"ל תוכנית לכיבוש מספר נקודות אסטרטגיות ברכס ארנון שבלבנון, כשבמרכזן מבצר בופור.
אל הפעולה המסוכנת גויסו מיטב הלוחמים מפלוגת העורב, סיירת צנחנים, פלחה"ן צנחנים, סיירת גולני, שייטת ומטכ"ל.
במתקן האימונים המבודד הוחתמו כלל הלוחמים על הסכם סודיות והחלו האימונים; במשך למעלה משבועיים ביצעו הכוחות מודלים של כיבוש המוצבים במבצרים "קלעת נמרוד" ומבצר "גמלא".
התרגולות כללו כיבוש במקביל של חלקים שונים ביעד תוך שיתוף פעולה עם מסוקי קרב, חציית נהר הליטני בהשטה על ידי השייטת, חילוץ בגלישה ועוד תרגולות שונות ומסובכות.
יחידת הנ"ט של חטיבת הנח"ל הוקמה בשנת 1991.
יחידת הנ"ט של חטיבת גבעתי הוקמה בשנת 1983.
פלנטריום ומוזיאון האסטרונומיה על שם אדלר בשיקגו שבארצות הברית הוא הפלנטריום הראשון שנבנה בחצי הכדור המערבי, והוא הפלנטריום הוותיק ביותר הקיים כיום.
הפלנטריום נוסד בשנת 1930 על ידי הפילנתרופ מקס אדלר, בסיוע פיליפ פוקס, המנהל הראשון של הפלנטריום.
הפלנטריום ממוקם, יחד עם מוזיאונים מפורסמים נוספים, על הגדה של ימת מישיגן בקמפוס המוזיאונים של שיקגו.
הפלנטריום מכיל יותר מ-35,000 רגל מרובעת של מוצגים, הכוללים דגמי מאזניים של מערכת השמש, מכשירים אסטרונומיים עתיקים ומסכים אינטראקטיביים.
האוספים ההיסטוריים של מכשירים אסטרונומיים וספרים נדירים המצויים במוזיאון נחשבים כמשובחים בעולם.
מוזיאון אדלר הוא היחיד בעולם המכיל שני אולמות פלנטריום בגודל מלא.
מאז פתיחת המוזיאון בשנת 1930, המבקרים זוכים לצפות בהדגמות של שמי הלילה באולם פלנטריום סקיי ההיסטורי.
הכיפה של האולם נראית בבירור למתבונן מחוץ למוזיאון.
מקרן ה-Zeiss המצוי בפלנטריום מסוגל לשחזר במדויק תנועה של כל היבט בשמי הלילה.
ב-1999 הרחיב המוזיאון את מרחב התצוגה הקיים, והוסיף את קולנוע ה StarRider - סביבה דיגיטלית מלאה המונעת בטכנולוגית סימולציה מתקדמת.
בנוסף למופעים חינוכיים, מוצג בקולנוע מופע מוזיקלי המכיל אנימציה דיגיטלית.
הפלנטריום ממוקם בקרבת מוזיאון פילד להיסטוריה של הטבע והאקווריום של שיקגו והשלושה מכונים לרוב "קמפוס המוזיאונים".
פַּלָנַה היא עיירה ברוסיה בחצי האי קמצ'טקה, המשמשת כמרכז האדמיניסטרטיבי של נפת טיגיל במחוז קמצ'טקה.
העיירה נמצאת על חופו המערבי של חצי האי על הנהר פלנה, 8 ק"מ לפני השפכו לים אוחוצק.
בשנת 1937 היישוב הוכרז בירת מחוז לאומי של הקוריאקים.
הוא היה במעמד זה עד לשנת 2005 כאשר המחוז בוטל ושטחו נכלל במחוז קמצ'טקה.
בקרבת העיר קיים שדה תעופה ובמרחק של כ-7 ק"מ, על חוף הים ממוקם נמל.
פלנטיר (פלנטירי ברבים) הוא חפץ אגדי מהלגנדריום של טולקין.
פירוש המילה פלנטיר, היא "אבן רואי" או "הצופה למרחק", בלשון העלפים - קווניה.
בספר "שר הטבעות", ידוע בוודאות על שבע אבני פלנטיר, אולם ייתכן שהיו יותר.
לפי הכתוב בסילמריליון, הפלנטירי עשויות בדולח, והקסם שבהן מאפשר לצפות בדברים שונים ממרחק רב, בצורה ברורה ומדויקת.
בנוסף, ניתן היה לתקשר בין כל הפלנטירי.
פאנור, נסיך עדת הנולדור, שנודע כאדיר כל העלפים, הוא שיצר את האבנים הללו לראשונה, בטרם מותו, כאשר חי בארץ ולינור.
בעידן השני החלו העלפים להשתמש באבני הפלנטיר באופן גלוי.
נאמר שהעלפים שוכני האי טול-ארסאה, שליד חופי ולינור, החזיקו בחלקן.
האבן הראשית נחה על צריח העיר אבלונה, שבטול-ארסאה.
אבל בימי נומנור, הממלכה המפוארת של בני-האדם רעי-העלפים, שבין הארץ התיכונה לבין ולינור, מסופר שעלפי טול-ארסאה החליטו להעניק פלנטירי לנומנורים כמנחה לרעות.
הם העניקו להם שבע מהאבנים ההן.
בחורבן נומנור, כשמעט נומנורים הצליחו להינצל ולשוב לארץ התיכונה, אלנדיל מנהיגם הביא עמו את שבע הפלנטירי.
בארץ התיכונה הוא הקים את ממלכת ארנור בצפון; ושני בניו, איסילדור ואנריון, הקימו את ממלכת גונדור בדרום.
אלנדיל לקח לו שלוש אבני פלנטיר, והציבן בצריחים ראשיים ומרוחקים בארנור: אחת ניצבה בצריח אלוסטיריון, הגבוה שבצריחים שעל אמין בריד, "גבעות הצריחים"; השנייה ניצבה בצריח שעל אמון סול, "גבעת הרוחות"; והאחרונה ניצבה בצריח של העיר הראשית של ארנור - אנומינס.
בעלי האבנים למדו במהרה להנחות את מבטם דרך הפלנטירי, לכל הדברים שהם שאפו וחפצו לראות; כמו גם לתקשר אחד עם השני.
ידוע גם שאלנדיל הרבה לנוח באמין בריד.
אז נהג לעלות על צריח אלוסטיריון ולהשקיף דרך אבן הרואי שלו אפילו לאי האגדי טול-ארסאה, שם שוכנת האבן הראשית.
לאחר המלחמות הגדולות בעידן השלישי אבדו רוב אבני-הפלנטיר שבארץ התיכונה.
ידוע כי אבני הפלנטיר שבאמון-סול (פסגת הרוחות) ובאנומינס שקעו בים בספינה בה ברח מלך ארנור האחרון לאחר חורבן ממלכתו, והפלנטיר שבאוסגיליאת אבד בנהר אחרי חורבן צריח אוסגיליאת במהלך המצור על אוסגיליאת שהוטל במהלך "מלחמת האחים" בגונדור.
רק לאחר שנים רבות, בעת מלחמת-הטבעת שלקראת סוף העידן השלישי, נתגלו מספר אבני-פלנטיר:
בעת המלחמות הקדומות הצליחו סאורון ומשרתיו להשתלט על הצריח ההוא.
הם מילאו את המקום באימה ובזדון, עד ששם המקום שונה למינס-מורגול - "צריח הכשפים".
לימים שכנו שם הנאזגול, רפאי הטבעת.
כך נפלה לידיו של סאורון אבן פלנטיר משלו, שאותה הוא ניצל למטרותיו השטניות.
ניתן לשער שהאבן אבדה לאחר שהטבעת-האחת הושמדה וסאורון מוגר.
השנייה נשמרה עדיין בצריח אורתנק שבאיסנגרד.
המקום, כנראה, ננטש עד בואם של האיסטרי, הקוסמים המסתוריים.
כי אז קיבל סרומן, ראש מסדר האיסטרי, את מפתחות צריח אורתנק ובמקום ההוא הוא שכן בבדידות ולמד בחשאי את תורת טבעות הכוח והטבעת-האחת.
במקביל הוא הרבה להיעזר בפלנטיר, עד שלבסוף, כאשר ניסה לראות דרך הפלנטיר את ברד דוּר, הצליח סאורון לתקשר איתו בעזרת האבן של מינס יתיל ולדרדר אותו לאופל.
לאחר חורבן איסנגרד ותבוסת סארומן השליך משרתו, גרימה לשון-נחש, בגלל תיסכולו, את אבן הפלנטיר מהצריח מטה, בלי לדעת כלל מהו החפץ הזה, בניסיון לפגוע בגנדלף הלבן.
האבן נלקחה על ידי ההוביט פיפין, שבטעות נגע באבן וחזה בסאורון, שניסה להשתלט עליו ולחשוף מפיו היכן הטבעת-האחת.
גנדלף בעצמו הזכיר שסארומן התפתה להשתמש בפלנטיר בטפשות רבה; וגם לפיפין אסור היה להתפתות לגעת בה.
כי האבן נעשתה בחוכמה הנשגבת של עלפי-ולינור, ומסוכן לנסות להבין אותה.
לבסוף, הרחיק גנדלף את פיפין התמים מהאבן, ומסר אותה למלך ארגורן יורש איסילדור, שהצליח לכפות עליה את רצונו: בעזרתה הוא צפה במלחמת-גונדור הקרובה ובצי שודדי-הים שמגיעים, ולאחר תבוסת סאורון נעזר בה כדי לפקוח עין על כל הנעשה בממלכתו גונדור.
העיר הזו הייתה למקום היחידי שעמד בפני ההתקפות הקדומות, כשריד אחרון לגונדור המפוארת.
לאחר-מכן שם העיר שונה ונהפך למינאס-טירית, והיא כונתה "העיר הלבנה" או "עיר המלכים".
הפלנטיר עצמה נשתמרה בסוד-רב בצריח אנור העתיק של מינאס-טירית, ומלכי גונדור נמנעו מלהשתמש בה.
במלחמת-הטבעת נחשף שדנתור, עוצר מלכות גונדור, נהג לבקר אותה במחתרת והתפתה להשתמש בה, כדי לחזות בתשובות לשאלותיו.
אותה אבן דרדרה בחשאי את דנתור וגרמה לו לאבד כל תקווה, מלבד, כך הוא חשב, אם הוא ישיג את הטבעת-האחת לעצמו.
כי סאורון עיוות את כל מחזות-העתיד שדנתור ביקש לראות.
במותו, נשרף דנתור באש כאשר הוא אוחז בפלנטיר ומאז נהרסה האבן, וכל המביט לתוכה יראה רק ידיים מאוכלות באש.
הפלנטיר האחרונה הייתה הפלנטיר שבצריח אלוסטיריון שעל אמין בריד, "גבעות הצריחים".
המקום עצמו, עוד בטרם התיישבו שם ניצולי נומנור, היה מקום שצריחיו נבנו על ידי העלפים בשנים קדומות, והם שכנו בו למשך תקופה.
לאחר חורבן ארנור, העלפים לקחו את האבן משם, כנראה לאזור מיתלונד, הנמלים-האפורים.
עם עזיבתם של נושאי-טבעות העלפים על "האונייה האחרונה", הם השיבו עמם את הפלנטיר של אלוסטיריון חזרה לוולינור.
פלנטיישן קי הוא אי במחוז מונרו שבמדינת פלורידה בארצות הברית.
האי ממוקם באיי הקיז העליונים המהווים חלק מהפלורידה קיז.
האי מקושר לקי לארגו ולוינדלי קי באמצעות דרך US1 (המכונה גם הכביש המהיר שמעל הים).
על האי נמצא הכפר איילמורדה.
בין פלנטיישן קי וקי לארגו שנמצא מצפון לו מפריד טאוורנייר קריק, מעליו עובר גשר טאוורנייר קריק, ובין פלנטיישן קי לבין וינדלי קי שנמצא מדרום לו מפריד סנייק קריק, שמעליו עובר גשר בשם סנייק קריק.
ממצאים שהתגלו באי מלמדים שפלנטיישן קי היה מיושב על ידי אינדיאנים במאות החמישית והשישית לספיקה - כ-1,000 שנים לפני ההתיישבות האירופאית הראשונה באי.
ממצאים אלה התגלו בתל קבורה בקצה הצפוני של האי.
התל נהרס בשנת 1958 על מנת לאפשר בנייה במקום.
האי אינו ממופה במפות הספרדיות.
האי מוזכר לראשונה במפה דברהם (DeBrahm) משנת 1717 בו הוא מכונה "האי בול" (Bull Island).
במפת גולד-פאדן (Gauld-Faden) משנת 1720 האי מכונה "האי לונג" (Long Island) - שם שנותר עד ראשית המאה ה-20 ובמפה משנת 1905 האי נקרא גם "האי לונג" וגם פלנטיישן קי.
באמצע המאה ה-19 התיישבו באי מהגרים מאיי בהאמה.
מפקד האוכלוסין של שנת 1870 ציין כי באי מתגוררות שתי משפחות.
מפקד 1880 ציין כי אוכלוסיית האי גדלה במספר משפחות נוספות.
תושבי האי התפרנסו מגידול קוקוס ואננס, ואלה הובלו בדרך הים לצפונה של ארצות הברית.
בניית הרכבת מעל הים שעברה לאורכו של האי שינתה את כלכלתו.
בניית מסילת הרכבת הרסה את החקלאות באי, מאחר שהרכבת אפשרה העברת קוקוס ואננס שיובאו מקובה דרך נמל קי וסט, ישירות למדינת הצפון.
בניית מסילת הברזל שינתה את פני האי, ואיחדה למעשה את סנייק קריק קי (Snake Creek Key) שהיה אי נפרד עם פלנטיישן קי, באמצעות מילויו של סנייק קריק.
עם החלת האיסור על מכירת אלכוהול (חוק היובש) ב-1920, הפך האי כר למבריחים שהביאו משקאות חריפים מאיי בהאמה.
בשנת 1935 הוקמה באי מחצבה שתופעלה על ידי חיילים משוחררים שלחמו במלחמת העולם הראשונה.
לבנים אלה נדרשו לשיקום האי וגשרי הסביבה שניזוקו בצורה קשה בהוריקן יום העבודה של 1935.
בשנת 1951 הוקם באי בית הספר קורל שורז (חופי האלמוג)- בית הספר התיכוני היחיד באזור הקיז העליונים.
בשנת 1958 נבנתה באי תחנת המשטרה הראשונה (קודם לכן נדרשו השוטרים להגין מהעיר מרתון ואסירים נשלחו לבית הכלא המקומי בקי וסט.
בשנת 1962 הוקם סניף הדואר הראשון באי ובשנת 1967 הוקם בית משפט השלום באי, המשרת את אזור הקיז העליונים.
פלנטריום כוכב כדורגל הוא משחק כדורגל וירטואלי, הידוע גם בשם "פוטסטאר" .
הוא משחק מבוסס דפדפן שבסיסו בפורטוגל.
כרגע משחקות בו כ-80 מדינות שונות מרחבי העולם .
המשחק מופיע בעברית בנוסף לעוד עשרות שפות אחרות.
פלנטריום כוכב כדורגל (פוטסטאר) הוא משחק שבו השחקנים מנהלים שחקן כדורגל משלהם, אך עם אופציה להיות בעבודות נוספות כגון מאמן קבוצה, מאמן נבחרת לאומית, או יו"ר התאחדות הכדורגל של המדינה שבה הוא משחק.
כל שחקן חדש מקבל שחקן בגיל 17 עם 0 נתונים בכל התחומים.
על השחקן לטפל בכל ההיבטים של ניהול השחקן, משלושת האימונים היומיים, ועד בחירת הקבוצה בה הוא ישחק.
השחקן משחק במשחקים וירטואליים במהלך השבוע.
בעקבות האימונים, השחקן יכול להשתפר ולעלות ביכולותיו, מה שיעזור לשחקנו לשחק יותר טוב במשחקים.
בנוסף השחקן יכול לרכוש חפצי משחק לשחקן שלו, אשר יגבירו את יעילותו, כגון קניית נעליים וכפפות שוער.
במשחק משתתפים אלפי שחקנים ברחבי העולם, אשר משחקים במסגרת שחקנים לפי מדינות הלאום שלהם.
המשחק זכה לפופולריות רבה בעיקר בפורטוגל וברזיל.
מדי עונת משחקים (כשלושה חודשים) קבוצת מפתחי האתר מבצעים מעקב.
לאורך העונה, בימי רביעי, מתקיימים משחקי גביע בשיטת נוק-אאוט, בתום מספר סיבובים (הנקבע לפי מספר הקבוצות המשתתפות בגביע באותה מדינה) מוכתרת מחזיקת הגביע, אשר ניצחה בגמר.
כמו כן ישנם שלושה סוגי תחרויות בינלאומיות, "ליגת האלופות", שבה משתתפות כל האלופות מרחבי העולם.
"גביע המחזיקות" שבה משתתפות מחזיקות הגביע, ו"הליגה היבשתית" שבה משתתפות מספר קבוצות מהליגה הראשונה של כל מדינה (בהתאם לדירוג המדינה)
גביע העולם, גביע העולם לצעירות, וגביע העולם עד 18, הם טורנירים בהם נבחרות לאומיות מתחרות בנבחרות אחרות במטרה לזכות בגביע העולם.
בשלב הבתים יש 8 בתים של 4 נבחרות שמהם עולות 2 נבחרות.
כל המשחקים מתקיימים במדינה שנבחרה לארח את המשחקים.
בנוסף יש גביע נבחרות עד 21, וגביע נבחרות עד 18, שמורכבים באותה מתכונת.
בנוסף יש גם נבחרות עירוניות, אשר גם הן משחקות במוקדמות ויכולות להעפיל לגביע העולם, אך גם נוספים להן "משחקי דירוג", שהם המשחקים שבהם משחקות כל הנבחרות אשר הגיעו בעונה שעברה ל-3 המקומות האחרונים בבית המוקדמות, בתום העונה 48 הנבחרות העירוניות שמדורגות ראשונות חוזרות למוקדמות גביע העולם.
בישראל, כמו בכל המדינות בפוטסטאר יש ליגות, שמתחלקות למספרים, החל מהליגה השנייה.
בישראל קיימת ליגת העל, שהיא הליגה הראשית, ומתחתה נמצאות שתי ליגות B.
בנוסף לליגה ישנו המפעל של הגביע שנמשך לאורך כל העונה ומשוחק בסגנון נוק-אאוט.
את גביע העולם השמיני לנבחרות עד גיל 21 אירחה ישראל (בפעם הראשונה בהיסטוריה).
טורניר נוסף שישראל אירחה במשחק הוא גביע העולם עד גיל 18 שבו זכתה נבחרת ברזיל בפנדלים.
בנוסף על כך, לישראל יש ייצוג בתחרויות הבינלאומיות על ידי קבוצות הצמרת הישראליות.
כמו לכל מדינה במשחק, גם לישראל יש יו"ר התאחדות, כאשר בתפקיד נמצא כעת אוהד עובד.
פלנטרי גראנד טור (בתרגום חופשי: המסע הגדול) הייתה תוכנית שאפתנית לשליחת גשושיות אל מערכת השמש החיצונית ולתור אותה.
התוכנית המקורית שהוצעה כללה שיגור של ארבע גשושיות.
השתיים הראשונות, ששיגורן תוכנן ל-1976 ו-1977 יועדו לבצע יעף על פני צדק, שבתאי ופלוטו.
שתי הגשושיות האחרונות, ששיגורן תוכנן ל-1979 יועדו לבצע יעף על פני צדק, אורנוס ונפטון.
הגשושיות תוכננו כך שיוכלו לפעול בצורה יעילה לאורך 12 שנות המשימה.
קיצוצי תקציב של נאס"א גרמו לביטול התוכנית ב-1972, כולל תכנונים ל"מיני גראנד טור".
עם זאת, מספר רב של אלמנטים שתוכננו לשמש את תוכנית גראנד טור שימשו בסופו של דבר בתוכנית וויאג'ר.
שתי גשושיות הוויאג'ר ששוגרו ב-1977 תוכננו לבצע יעפים רק על פני צדק ושבתאי.
עם זאת, המזל האיר פנים לוויאג'ר 2 והגשושית ביצעה יעפים גם על פני אורנוס ונפטון כך שמשימת וויאג'ר 2 הפכה למשימת גראנד טור.
הגשושית וויאג'ר 1 יכלה לבצע יעף על פני פלוטו לאחר עזיבתה את שבתאי, אך במקום זאת נשלחה לחקור את הירח טיטאן.
משימת ניו הורייזונס הגיעה ב-2015 לכוכב פלוטו וצילמה תמונות שלו, ומאז היא בדרך החוצה ממערכת השמש.
תוכנית פלנטרי אובסרבר היא תוכנית לחקר החלל של נאס"א שבוטלה לאחר שיגור משימה אחת - משימת מרס אובסרבר.
התוכנית הייתה לבנות חלליות זולות לחקר מערכת השמש על ידי שימוש בחלקי לוויינים קיימים וטכנולוגיות ופלטפורמות שיגור קיימות.
אחרי תוכנית פלאגשיפ היקרה של שנות ה-70, חיפשה נאס"א במהלך שנות ה-80 דרך חדשה וסבירה יותר מבחינת המחיר, לחקר החלל במהלך שנות ה-90 ולאחר מכן.
ועדת חקר מערכת השמש של נאס"א העלתה שתי תוכניות חדשות ב-1983: תוכנית פלנטרי אובסרבר ומארינר סימן 2. תוכנית פלנטרי אובסרבר החלה עם תוכנית מרס אובסרבר ויועדה לחקור את מערכת השמש הפנימית על ידי בניית חלליות זולות שיתבססו על לוויינים קיימים.
לתוכנית מארינר סימן 2 לעומת זאת, תוכננו חלליות גדולות יותר שיחקרו את מערכת השמש החיצונית.
משימת הפלנטרי אובסרבר הראשונה, מרס אובסרבר, אושרה ב-1985. משימת לונר אובסרבר שהוצעה לשיגור ב-1997 יועדה לחקור את הירח לזמן רב ביותר במסלול קוטבי והמרקורי אובסרבר שגם כן תוכננה לשיגור ב-1997 יעדה לחקור את כוכב חמה.
בעקבות קיצוצי תקציב של שנת 1992-3 נאלצה נאס"א לבטל את מימון הלונר ומרקורי אובסרבר ורק מימון המרס אובסרבר נמשך.
המרס אובסרבר שוגר ב-25 בספטמבר 1992 כדי לחקור את מאדים.
שלושה ימים לפני כניסת החללית למסלול סביב מאדים אבד הקשר עימה וניסיונות להתקשר אליה מחדש נכשלו.
העלות המתוכננת של הלונר אובסרבר הייתה בין 500 ל-700 מיליון דולרים.
החללית תוכננה להישלח אל הירח ולחוג סביבו במסלול של 70 ק"מ מעל פני הקרקע.
משימת הלונר אובסרבר משכה התעניינות מצד ברית המועצות שאף הציעה לכלול בחללית מספר כלי מחקר משל עצמה.
פלנטסימל (Planetesimal, הלחם בסיסים באנגלית: planet (כוכב לכת) ו-infinitesimal (אינפיניטסימלי)) הוא גרם שמים מוצק החג סביב קדם-כוכב שנוצר בעקבות התגבשות של אבק וגופים קטנים בדיסקה קדם-פלנטרית ודיסקת שברים.
על אף שלרוב המונח מתאר גוף קטן בשלב של היווצרות כוכב לכת, יש המשתמשים במונח זה כדי לתאר גם גופים קטנים במערכת השמש, לרבות כוכבי שביט ואסטרואידים, על אף שהם אינם חלק מהיווצרות כוכב לכת.
ב-2006 הוחלט על ידי מספר חוקרים בקהילה המדעית על ההגדרה הבאה:
הגדרה זו אינה מוכרת על ידי האיגוד האסטרונומי הבינלאומי, ונכון ל-2014 לא קיימת הגדרה חד-משמעית לפלנטסימל.
גופים גדולים דיים כדי לשנות מסלולי גופים אחרים על ידי משיכה כבידתית במרחק של מספר רדיוסי גוף מתחילים לגדול במהירות עקב ספיחה של אבנים ואבק.
כשגופים אלו מגיעים לסדר גודל של 100 עד 1000 קילומטרים, הם נקראים "עוברים פלנטריים" או קדם-כוכבי לכת.
לפי השערת צ'מברלין-מולטון והמודל של ויקטור ספרנוב, כוכבי לכת נוצרים מגרגרי אבק קוסמי הנדבקים זה לזה ויוצרים גופים יותר ויותר גדולים.
ברגע שהגופים הופכים גדולים דיים (מסדר גודל של קילומטרים), כוחות הכבידה ההדדיים הופכים למשמעותיים.
גופים מסדר גודל זה הם למעשה הפלנטסימלים.
פלנטסימלים מתחילים להתגבש לקדם-כוכבי לכת (מסדר גודל של הירח).
לפי מודל ספיחה על ליבה אבק וגז מתחילים להיספח על קדם-כוכב לכת תוך כדי הגדלתו, עד שהם יוצרים כוכב לכת יציב ששומר על מסה קבועה.
פלנטסימלים מתנגשים זה בזה ויכולים להתרסק בעקבות ההתנגשות.
פלנטסימלים, יחד עם גופים קטנים יותר וגז המקיף כוכב צעיר, יכולים ליצור דיסקה קדם-פלנטרית צפופה שבה, לפי מודלים מוסיים, אי יציבות יכולה לגרום להיווצרות כוכב לכת.
קרחון פלן מורט (Plaine Morte Glacier) הוא קרחון יבשתי הנמצא בגובה של 2,750 מטר, ברכס האלפים הברניים בקנטונים ואלה וברן שבשווייץ.
הקרחון מוקף בהרים מון בונוון ופונט דה לה פלן מורט מדרום, רורבאכשטיין ממערב, וילדשטרובל מצפון, ושנייהורן ממזרח.
שטחו הכולל של הקרחון הוא 10 קמ"ר.
ניתן להגיע אל הקרחון בגונדולה העולה מהעיירה קראנס-מונטנה, על הקרחון ישנם מסלולי סקי למרחקים הפתוחים בכל השנה.
פלנטריום גלילאו גליליי (בספרדית: Planetario Galileo Galilei) הוא פלנטריום השוכן בפארק 3 בפברואר בשכונת פלרמו של בואנוס איירס, ארגנטינה.
בניית הפלנטריום החלה תחת הנהלתו של האדריכל אנריקה חן ב-1962 והוא נחנך ב-20 בדצמבר 1966. השימוש הראשון בוצע ב-13 ביוני 1967, עבור התלמידים של בית הספר למסחר מספר אחד של בנפילד ומכללת "האיחוד הקדוש של הלבבות הקדושים" של בואנוס איירס.
הפרופסור לגאוגרפיה ומתמטיקה אנטוניו קורנחו הראה להם את השמיים מעל בואנוס איירס, אנטארקטיקה הארגנטינאית והקוטב הדרומי.
המתקן נפתח באופן רשמי לציבור ב-5 באפריל 1968.
הפלנטריום בן חמש קומות ובעל מבנה כיפה בקוטר 20 מטר עם 360 מושבים.
הפלנטריום עצמו נמצא במרכז ובו מעל 100 מקרנים כשמשקלו יותר מ-2.5 טון.
הוא מורכב ממסגרת גלילית עם מקרנים עצמאיים לירח, השמש וכוכבי לכת הנראים לעין (כוכב חמה, נוגה, מאדים, צדק ושבתאי) ושני תחומים בקיצוניות שצופים על 8,900 כוכבים, קבוצות כוכבים וערפיליות.
בפלנטריום נמצאת חתיכת סלע ירח שהובאה לכדור ארץ על ידי משימת אפולו 11, חתיכת הסלע הוענקה לפלנטריום על ידי ריצ'רד ניקסון.
בפלנטריום אפשר גם למצוא אוסף של בעלי חיים ימיים ומאובני אמוניטים מפרובניציית נאוקן שגילם מוערך ב-100 מיליון שנה.
מטאוריט מתכתי מפרובינציית צ'אקו מוצג על מרפסת הכניסה של הפלנטריום.
פלנטריום נגארה (במלאית: Planetarium Negara) הוא הפלנטריום הלאומי של מלזיה, הממוקם בפארק גני האגם (Lake Gardens) בקואלה לומפור.
בניית מתחם הפלנטריום החלה בשנת 1990, והסתיימה בשנת 1993. במאי 1993 המתחם נפתח רשמית לציבור על ידי ראש הממשלה לשעבר של מלזיה, מאהאטיר מוחמד, ב-7 בפברואר 1994.
הפלנטריום הלאומי החל לפעול כחטיבה במשרד ראש הממשלה המלזי בשנת 1989. ביולי 1995 החטיבה הועברה למשרד המדע, הטכנולוגיה ואיכות הסביבה, שהוא כיום הבעלים של הפלנטריום.
כיום מנוהל הפלנטריום על ידי סוכנות החלל המלזית הלאומית (ANGKASA).
בפלנטריום טלסקופ חלל וכן תיאטרון גדול בו מוקרנים סרטים ומועלים מופעים שונים.
כמו כן ישנה תצוגת קבע ובה פריטים שונים הקשורים לתעשיית החלל המלזית.
מסביב למבנה הפלנטריום פארק בנושא חלל ובו העתקים משוחזרים של מצפי כוכבים עתיקים מהעולם.
הפארק מחובר על ידי גשר להולכי רגל למוזיאון הלאומי של מלזיה.
מפלגת הפלָנחֶה (בספרדית: Falange Española Tradicionalista y de las Juntas de Ofensiva Nacional Sindicalista, "הפלָנחֶה הספרדי המסורתי ושל חונטות התקיפה הלאומית הסינדיקליסטית") הייתה המפלגה החוקית היחידה בספרד תחת שלטון פרנקו.
הפלנחה דגלה באידאולוגיה סינדיקליסטית נאציונל-פשיסטית.
היא הוקמה בשנת 1937 על ידי איחוד של שתי מפלגות ימין קיצוניות: המפלגה הקרליסטית ומפלגת הפלנחה של ה-JONS (בספרדית: Falange Española de las Juntas de Ofensiva Nacional-Sindicalista).
פירוקה היה ב-1977, על ידי המזכ"ל שלה, אדולפו סוארס, שמונה לראש הממשלה של ספרד הדמוקרטית.
מפלגת הפלנחה הראשונה הצטרפה לצד הנאציונליסטי במלחמת האזרחים בספרד, ואחד מממנהיגיה, חוסה אנטוניו פרימו דה ריברה, הוצא להורג בכלא הרפובליקני.
כשהגנרליסימו פרנקו צבר כוח, הוא איחד ב-19 באפריל 1937 את הפלנחה הראשונה עם המפלגה הקרליסטית, ובכך יצר חזית נאציונליסטית רחבה.
כ-60% ממנהיגי הפלנחה הראשונה מצאו את מותם במהלך המלחמה.
לאחר המלחמה הפכה המפלגה למפלגה היחידה בדיקטטורה של פרנקו, שנקראה "המדינה הספרדית".
במהלך מלחמת העולם השנייה, לאחר כמה עימותים עם יוצאי המפלגה הקרליסטית, החליטו מנהיגי הפלנחה, בראשות פרנקו, להגדיר אותה בתור "תנועה" יותר מאשר "מפלגה", כדי להדגיש את הייחודיות הפלנגית-ספרדית-קתולית של הפלנגות, בניגוד לשאר המפלגות הפשיסטיות באירופה באותה תקופה.
עם נפילת משטר פרנקו, ב-13 באפריל 1977, התפרקה המפלגה.
המפלגה היוותה השראה למפלגת הכתאיב הלבנונית, שגם שאבה ממנה את שמה - הפלנגות, בתרגום לצרפתית.
השם נגזר מהמילה היוונית Phalanx (פלנקס) - מערך צפוף של חיל רגלים.
"كتيبة" ("כַּתיבַּה", בריבוי: كتائب, "כַּתַאאִיב") הוא תרגום לערבית של מילה זו.
המפלגה הלבנונית נודעה גם בשמה הצרפתי "Les Phalanges".
פלנדיני היא מכונית ספורט, מתצורות קופה ורודסטר (קבריולה), 2 מושבים, אשר בנתה יצרנית הרכב Pellandini Cars Ltd באוסטרליה בין השנים 1970–1978.
בראש יצרנית הרכב "Pellandini Cars Ltd " עמד המהנדס ומעצב הרכב "Peter Pellandine".
תאוצת דגם "פלנדיני" 0-100 קמ"ש היא 5.0 שניות (מנוע בנזין).
רודסטר (קבריולה) (נבנה משנת 1974)
מנוע קיטור - 2 צילינדרים המפיק 40 כ"ס
פּלָניגָל (שם מדעי: Planigale – מילולית: "סמור שטוח") הוא סוג של טורף כיס זעיר דמוי חדף ממשפחת נמיות הכיס הכולל 5 מינים החיים במדבריות ובסוואנות של יבשת אוסטרליה וביערות הדרומיים של גינאה החדשה.
הפלניגל הוא סוג יחיד בשבט הפלניגלים (Planigalini).
זהו אחד הסוגים הקטנים ביותר בתת-מחלקת הכיסאים, ואחד ממיניו מחזיק בתואר הכיסאי הקטן בעולם.
הפלניגל הוא יונק זעיר וגוצי אשר מתאפיין בגולגולת פחוסה ושטוחה אשר אידיאלית לחיטוט בנקיקים וחריצים צרים באדמה.
חוטמו מחודד כאצל טורפי כיס רבים ומשמש אותו לחיטוט בפסולת, בחול ובאדמה.
הפרווה שלו קצרה וחלקה בדומה לעכבר, ואינה זיפית וקוצנית כאצל מינים אחרים.
צבע הפרווה משתנה מחום זיתני לאפור או צהבהב.
לפלניגל זנב ארוך ודקיק, רגליים קטנטנות ואוזניים קצרות ומשולשות.
אורך הגוף של מיני הפלניגל נע בין 5 ל-10 ס"מ בלבד, ומשקלם 5–15 גרם.
מיני הפלניגל תופסים מספר סוגי בתי גידול, בין השאר מדבריות, סוואנות גשומות וצחיחות, שטחי מרעה, יערות וחופים.
הם פעילים בעיקר על הקרקע, אך יכולים לטפס בנקל על עצים במקרה הצורך תודות לטפריהם ולרפידות הדביקיות בכפות הרגליים.
הפלניגל הוא פעיל לילה, ואת שעות היום הוא מבלה במנוחה בסדקים באדמה, מתחת לשורשי עצים או בגושי עשב צפוף; לעיתים הוא בונה לעצמו קן מדשא.
חרף מידות גופו הזעירות, הפלניגל חזק ועיקש ומסוגל להכניע טרף אשר שווה לגודלו; התזונה שלו כוללת תולעים, חרקים (במיוחד חגבאים), פרוקי-רגליים, חסרי חוליות, וחולייתנים קטנים כדוגמת לטאות ומיני עכברים קטנים.
הפלניגל צורך מדי יום כמות מזון עד כדי משקל גופו.
מלבד נחשים וטורפי כיס גדולים אחרים, האויבים העיקריים של הפלניגל הם מינים פולשים שהובאו על ידי האדם ליבשת אוסטרליה - במיוחד חתול הבית והשועל האדום.
נקבת הפלניגל פורייה לאורך השנה, ובהתאם לכך היא עשויה להמליט מספר פעמים מדי שנה.
לאחר תקופת הריון של 20 ימים, הנקבה ממליטה 4–12 וולדות זעירים - מספר משתנה בין המינים בהתאם למספר הפטמות.
הם מבלים את השבועות הראשונים לחייהם בכיס המדומה של האם אשר מהווה למעשה קפל עור סמוך לפטמות.
הפלניגלים הופכים לעצמאיים בגיל 3 חודשים, ומגיעים לבגרות תוך פחות משנה.
תוחלת החיים המקסימלית של הסוג בטבע היא כשנתיים, אולם בשבי הם עשויים להגיע עד לגיל חמש שנים.
פלניגל ארוך-זנב (Planigale ingrami) – הכיסאי הקטן בעולם.
פלנוקרניה (שם מדעי: Planocrania) הוא סוג נכחד של דמוי-תנינאי שחי בתקופת הפלאוקן, בתחילת עידן הקנוזואיקון שלפני 61.6 עד 56 מיליון שנה.
הסוג מכיל 2 מינים: Planocrania datangensis ו-Planocrania hengdongensis שמאובניהם התגלו בסין ב-1976, כשאחד התגלה בגואנגדונג ואחד בחונאן.
סוג זה היה דומה לתנין מודרני אך בעל גפיים גבוהות יותר ולסתות מעוצבות אחרת, אשר העידו שבעליהם היה יבשתי בדומה לתנינים של תחילת הפלאוגן ושל המזוזואיקון.
הוא היה קרוב לסוג פריסטיכאמפסוס ובעבר סברו שהשתייך למשפחה פריסטוכאמפסיים (Pristichampsidae), אף שכיום הוא משויך למשפחה פלנוקרניים.
תנינאי זה נע על הקרקע והיה כנראה טורף גדול ומהיר שניזון מיונקים וזוחלים קטנים בביצות סין.
הוא החל להיכחד עם סוף הפלאוקן, אולי בשל יובש נרחב שהחל בעת האאוקן.
פלנדריה הזיילנדית (בהולנדית: Zeeuws-Vlaanderen; בזיילנדית: Zeêuws-Vlaonderen; במערב פלמית: Zêeuws-Vloandern) הוא האזור הדרומי ביותר של מחוז זיילנד בדרום-מערב הולנד.
הוא שוכן מדרום לסכלדה המערבית המפרידה בין האזור לשאר זיילנד והולנד מצפון.
פלנדריה הזיילנדית גובלת בדרום ובמזרח בבלגיה.
פלנדריה הזיילנדית היא החלק הצפון-מזרחי של האזור ההיסטורי הגדול של פלנדריה שכיום שוכן ברובו בבלגיה.
היא חולקת גבול יבשתי עם המחוזות הבלגיים של מזרח ומערב פלנדריה.
זוהי רצועת אדמה בעלת אוריינטציה רוחבית לאורך הסכלדה המערבית, שפך של הים הצפוני, ואין לה גישה יבשתית לשאר הולנד.
שטחה של פלנדריה הזיילנדית הוא מתוכם הם אדמה ו הם מים.
האזור גובל בשמורת הטבע Zwin במערב ובארץ השקועה של Saeftinghe במזרח.
מאז הרפורמות בגבול השלטון המקומי ב-2003, פלנדריה הזיילנדית מורכבת משלוש רשויות בלבד: סלויס במערב, טרנאוזן במרכז והולסט במזרח.
פלנדריה הזיילנדית מחוברת ל- Zuid-Beveland מצפון על ידי מנהרת הסכלדה המערבית, המנהרה עוברת מתחת לסכלדה המערבית (השפך).
המנהרה מגיעה 18 ק"מ מזרחית לפלשינג בחצי האי Zuid-Beveland.
לפני המנהרה היו בעבר 2 ספינות מעבורות למכוניות שחיברו את פלנדריה הזיילנדית לחלקים אחרים של זיילנד, האחת מפרקפולדר לקרוינינגן ב-Zuid-Beveland והשנייה מברסקנס ל-Flushing on Walcheren.
זו האחרונה הזו עדיין בשימוש אך יכולה לשרת הולכי רגל ורוכבי אופניים בלבד.
תעלת גנט-טרנוזן עוברת בפלנדריה הזיילנדית.
קו רכבת משא מחבר את טרנוזן לתחנת הרכבת גנט-דמפורט.
מלבד כמה אזורים מבודדים לשעבר, האזור שנקרא כיום פלנדריה הזיילנדית לא היה חלק מהמחוז ההיסטורי של זיילנד, אלא חלק מרוזנות פלנדריה שנשלט בתחילה על ידי בית הבסבורג.
האזור היה בקו החזית במלחמת שמונים השנים ונכבש על ידי הרפובליקה ההולנדית ב-1604. ככזה, הוא היה החלק היחיד של פלנדריה, שהשתתף במרד, והפך לחלק מהרפובליקה החדשה.
פלנדריה הזיילנדית נשלטה לאחר מכן ישירות על ידי המדינות הכלליות ההולנדיות (הפרלמנט) כאחת מהארצות הכלליות ונקראה פלנדריה של המדינות (Staats-Vlaanderen).
לאחר כיבוש על ידי הצרפתים בשנת 1795, השטח הוגדר כמחוז אסקוט.
לפני הקמת הממלכה המאוחדת של ארצות השפלה בשנת 1815, פלנדריה הזיילנדית הייתה שטח של המחוז ההולנדי של צפון בראבנט במשך כמה שנים, אך כאשר נוצר המחוז הנוכחי זיילנד פלנדריה הזיילנדית הפכה לחלק ממנהו, אפילו לאחר המהפכה הבלגית של 1830 שהפרידה בין פלנדריה ההולנדית להולנד.
נכון ל-2010, האוכלוסייה של פלנדריה הזיילנדית מנתה 106,522 בני אדם.
מכיוון שפלנדריה הזיילנדית הייתה חלק מפלנדריה באופן היסטורי, דרישות/תוכניות לספח אותה הועלו על ידי פוליטיקאים בלגים במספר הזדמנויות.
דוגמה מפורסמת הייתה לאופולד השני, שתכנן לפלוש להולנד לפני שהוא הפך למלך.
הוא תכנן לספח גם את לימבורג, ואף שלח מרגלים להשיג מידע על הצבא ההולנדי.
הוא החליט לבטל את תוכניותיו לאחר שפנה לצרפת, שלא תמכה בכך.
אירוע מפורסם נוסף אירע זמן קצר לאחר מלחמת העולם הראשונה.
בלגיה שוב תבעה גם את פלנדריה הזיילנדית וגם את לימבורג, הפעם כפיוס.
למרות שהולנד הייתה נייטרלית במלחמה, בלגיה הרגישה שהנייטרליות היא סימן לתמיכה בגרמניה וחשדה בהולנד בשיתוף פעולה איתם.
הניב המקומי של החלק המערבי של האזור הוא פלמית זיילנדית, שיכולה להיחשב כמגוון של מערב פלמית וגם זיילנדית קרובה.
באזורי המרכז, דיאלקטים לנד-ואן-אקסלים ולנד-וואן-קדזנדים של זיילנדית, בעצמה שפת מעבר בין מערב פלמית להולנדית.
בחלק המזרחי מדברים מזרח פלמית עם השפעה בראבנטית מסוימת.
מכיוון שחלק מהאזורים הקטנים יותר היו מבודדים על ידי מים, ובכך היו איים קטנים, ישנם כמה דיאלקטים שנבדלים מעט מהדיאלקט ה'רגיל'.
פלנדריה הצרפתית היא חלק מהמחוז ההיסטורי של פלנדריה בצרפת של ימינו, שבו דיברו או עדיין דוברים באופן מסורתי דיאלקט של הולנדית.
האזור שוכן באזור המודרני של או-דה-פראנס ומתאים בערך לנפות ליל, דואי ודנקרק על הגבול הצפוני עם בלגיה.
יחד עם אנו הצרפתית וקמברזי, היא מהווה את המחוז הצרפתי של נור.
פלנדריה הצרפתית מורכבת בעיקר מאדמות ביצות שטוחות באזור העשיר בפחם ממש דרומית לים הצפוני.
ווסטהוק הצרפתית מצפון-מערב, שוכנת בין נהר ליס לים הצפוני, בערך באותו אזור כמו נפת דנקרק;
פלנדריה הוולונית , מדרום מזרח, מדרום לליס וכעת הנפות של ליל ודואי.
האזור היה בעבר חלק מפרנקיה בעת העתיקה ובימי הביניים, מראשית הממלכה הפרנקית (שהתפתחה לאימפריה של קרל הגדול) תחת המלכים המרובינגים כמו קלוביס הראשון, שהוכתר בטורנה.
פלנדריה נפלה בהדרגה לשליטתם של האנגלים ולאחר מכן הספרדים, הפכה לחלק מארצות השפלה הספרדיות ונשמרה על ידי ספרד בתום מלחמת שמונים השנים.
כאשר הכוח הצבאי הלאומי הצרפתי חזר תחת הבורבונים עם המלך לואי ה-14 "מלך השמש" (1638–1715), חלק מפלנדריה הצרפתית ההיסטורית הוחזר לממלכה.
האזור שנקרא כיום "פלנדריה הצרפתית" היה פעם חלק מרוזנות פלנדריה של המדינה הפיאודלית, אז חלק מדרום הולנד.
היא הופרדה מהרוזנות (חלק מהירושה הבורגונדית של ההבסבורגים) ב-1659 עקב שלום הפירנאים, שסיים את הסכסוך הצרפתי-ספרדי במלחמת שלושים השנים (1618–1648), ונוספו חלקים אחרים של האזור.
בהסכמים עוקבים ב-1668 וב-1678. האזור נמסר לממלכת צרפת, והפך לחלק ממחוז פלנדריה אנו.
חלק הארי הפך לחלק ממחוז נור הצרפתי המודרני, למרות שחלקים מערביים של האזור, שנפרדו בשנת 1237 והפכו למחוז ארטואה לפני הוויתור לצרפתים, הם כעת חלק מPas-de-Calais.
במהלך מלחמת העולם השנייה, "פלנדריה הצרפתית" התייחסה לכל נור-פה דה קאלה, שהוצמדה לראשונה לממשל הצבאי של בלגיה הכבושה על ידי הגרמנים, אז חלק תחת רייכסקומיסר, ולבסוף חלק מרייכסגאו תאורטי של פלנדריה.
פלנדריה הצרפתית, עשירה בפחם, מול הים הצפוני, גבלה בשכנים חזקים בדרך כלל, ונלחמה פעמים רבות באלף השנים שבין ימי הביניים למלחמת העולם השנייה.
השפה המסורתית של צפון פלנדריה הצרפתית (ווסטהוק), הקשורה לשפה ההולנדית, ידועה בשם מערב פלמית, באופן ספציפי, תת-דיאלקט המכונה פלמית צרפתית, המדוברת על ידי כ-20,000 דוברים יומיים ו-40,000 משתמשים מזדמנים.
השפה המסורתית של פלנדריה הוולונית (חלק מפלנדריה הרומנשית) היא פיקארדית (והדיאלקטים שלה, כמו או Rouchi).
בתי ספר רבים באזור זה מלמדים פלמית לתלמידי בית ספר, חלקית במאמץ להחיות את השפה.
בשנת 2008, הצלחת הסרט Bienvenue chez les Ch'tis האירה את החלק הזה של צרפת לקהל רחב.
את הפטנט הראשון עליו רשמו בצרפת ז'אק-ויקטור דלפורז' והנרי-אוטו מאייר בשנת 1852.
המכשיר כולל לרוב מכל גלילי צר, העשוי בדרך כלל מזכוכית או פלסטיק שקוף, בוכנה עשויה מתכת או פלסטיק בעלת מסנן חוטי נירוסטה עדין או רשת ניילון, ומכסה.
באנגלית, המכשיר בשמות French press או coffee press;.בבריטניה ובאירלנד הוא מוכר כ"קפיטייר" על שם המותג הצרפתי, La Cafetière.
בניו זילנד, באוסטרליה, ובדרום אפריקה הוא מכונה "פלנג'ר" (קרי, "בוכנה").
בגרמנית הוא נקרא , או .
בהולנדית, כמו בצרפתית, הוא מכונה .
ב-1852 - בהשראת השימוש ברשת מתכת או בד גבינה שהוצמדו למוט ונלחצו לתוך סיר מים חמים וקפה טחון - רשמו הצרפתים אנרי-אוטו מאייר וז'אק-ויקטור דלפורז', מסגר מפריז וסוחר, פטנט על מכשיר שלא הייתה בו אטימה סביב המסנן.
פטנט אחר נרשם בידי Marcel-Pierre Paquet dit Jolbert כמה עשורים לאחר מכן, ב-5 באוגוסט 1924.
בשנת 1928 הציגו המעצבים ממילנו ג'וליו מונה ואטיליו קלימני גרסה משלהם למכשיר.
הם הוסיפו לו קפיץ לאיטום המסנן כנגד דופן המכשיר, ובשנת 1929 רשמו עליו פטנט בארצות הברית.
בשנת 1958 רשם Faliero Bondanini פטנט על גרסה משלו, שאותה ייצר במפעל הצרפתי לקלרינטים Martin SA תחת שם המותג Melior.
הפופולריות של המכשיר נסקה ב-1965 לאחר שהופיע בסרט "תיק איפקרס" בכיכובו של מייקל קיין.
כיום פופולריות מאוד גם גרסאותיו מתוצרת החברה הבריטית Household Articles Ltd.
והחברה הדנית לכלי אוכל Bodum .
טוחנים פולי קפה לגרגירים בגודל גרגירי מלח גס ומכניסים אותם אל המכשיר.
מרתיחים מים ויוצקים אותם לתוך המכשיר.
דוחפים את הבוכנה לאט לכיוון תחתית הכלי.
יש לדחוף אותה כמחצית הדרך ואז למשוך חזרה מעלה לאט, עד סמוך לפני המים.
נהוג לחלוט את הקפה במשך שלוש עד שמונה דקות.
לסיום לוחצים את הבוכנה שוב מטה, עד גובה של כסנטימטר וחצי מעל שכבת הקפה הטחון שבתחתית.
הורדה איטית של הבוכנה מונעת היווצרות קצף ובכך ממקסמים את המיצוי של השמנים והפלבנואידים מגרעיני הקפה הטחונים.
בוכנת הרשת בדרך כלל אינה דוחסת את שארית הקפה, מכיוון שרוב העיצובים מתוכננים שיישאר מספיק מקום של כ־30 מ"מ מתחת לבוכנה במצב הנמוך ביותר שלה.
אם נותנים לקפה המבושל להישאר במכל, הקפה עלול להיעשות מריר, אם כי זו תכונה שמשתמשים מסוימים מייחסים לה ערך חיובי.
המכשירים הצרפתים ניידים בהשוואה למכונות קפה אחרות.
קיימות גרסאות של ספלי טיולים, העשויים מפלסטיק קשיח במקום הזכוכית הנפוצה יותר, בעלי מכסה אטום עם חור שתייה שניתן לסגור.
גרסאות מסוימות משווקות למטיילים ולתרמילאים שאינם מעוניינים לשאת פרקולטור מתכת כבד.
גרסאות אחרות עשויות מנירוסטה, אלה מכשירים המבודדים חום שנועדו לשמור על הקפה חם, הדומים בעיצובם לתרמוסים.
מכשירי הקפה הצרפתיים הנפוצים במשקי בית בדרום הודו הם גרסת הנירוסטה אך ללא הבידוד.
בהודו את הקפה הרותח מערבבים מיד עם חלב וסוכר להכנת קאפי .
וריאציה אחרת משתמשת בעיצוב שבו "משוכים" את רשת המסנן לכיוון המכסה: שאריות הקפה הטחון המונחות בסלסלת הרשת, נמשכות לתוך המכסה לאחר הבישול מתוך משקה הקפה.
מכשירי קפה צרפתיים משמשים גם להכנת קפה קר.
הווריאציה המודרנית של מכשיר הקפה הצרפתי כוללת, הכל באחד All-in-One, המורכב מגוף חימום המופעל ממקור מתח של 12 וולט.
ניתן להשתמש במכשיר גם לחליטת תה וכן לסינון מרק מרכיכות או מרכיבים אחרים.
פלנטריום אייסה אייסינחה המלכותי (בהולנדית: Koninklijk Eise Eisinga Planetarium) הוא מהמאה ה-18 בעיירה , במחוז פריסלנד בהולנד.
כיום זהו מוזיאון ופתוח לקהל הרחב.
האורריה נמצאת ברשימת מאז 1990. זו האורריה העתיקה ביותר בעולם שעדיין פועלת.
בספטמבר 2023, הוא קיבל מעמד של אתר מורשת עולמית של אונסק"ו.
נכס זה, שנבנה בין 1774 ל-1781, הוא דגם מכני נע של מערכת השמש כפי שהיא הייתה ידועה באותה תקופה.
הדגם הוגה ונבנה על ידי אזרח מן השורה – יצרן הצמר אייסה אייסינחה – הדגם מובנה בתקרה ובקיר הדרומי של הסלון/חדר השינה לשעבר של יוצרו.
מופעל על ידי שעון מטוטלת בודד אחד, הוא מספק תמונה מציאותית של מיקומי השמש, הירח, כדור הארץ וחמישה כוכבי לכת אחרים (מרקורי, נוגה, מאדים, צדק ושבתאי).
כוכבי הלכת מסתובבים סביב השמש בזמן אמת והמרחק בין כוכבי הלכת הוא בקנה מידה.
הדגם ממלא את כל תקרת החדר, מה שהופך אותו לאחד ממבשרי הפלנטריומים המקרינים על התקרה של המאות ה-20 וה-21.
האורריה נבנתה בין השנים 1774 עד 1781 על ידי , יצרן צמר ואסטרונום חובב.
הפלנטריום המכני של אייסה אייסינחה נבנה בגג העץ של תקרת הסלון של בית התעלה ההיסטורי שלו.
וילם הראשון, נסיך אורנג' והמלך הראשון של הולנד כל כך התרשם מהפלנטריום, שהוא רכש את הבית והוא הפך לפלנטריום מלכותי.
המוזיאון מורכב מחדר הפלנטריום, חדר הקרנה בו מוצגים סרטים תיעודיים ותערוכות מיוחדות המבוססות על אסטרונומיה מודרנית.
חלקים נוספים בתצוגה קבועה הם מפעלי ניפוץ הצמר לשעבר של אייסינחה ואוסף של מכשירים אסטרונומיים היסטוריים.
מכשירים אלה באוסף כוללים , מהמאה ה-18 ו, דגם חינוכי של השמש, כדור הארץ והירח.
צמודים למוזיאון בית הקפה "פלנטריום" ובראסרי (Brasserie De Stadstuin) הממוקמים בבית קליית הקפה לשעבר ואן באלן.
בשנת 2018, הפלנטריום חגג את יום השנה ה-250 למעבר של אייסינחה לעיר פרנקר בשנת 1768, שש שנים לפני שהחל לעבוד על הפלנטריום שלו.
הפלנטריום רשום בתור מספר 15668.
האורריה הוכרזה ב-12 בדצמבר 2011 על ידי ממשלת הולנד כמועמדת לאתר מורשת עולמית של אונסק"ו, בהתבסס על ההיסטוריה הארוכה שלו כפלנטריום פועל הפתוח לציבור ומאמציה המתמשכים לשמר את מורשתו.
בדצמבר 2018, הוכרז כי שר החינוך, התרבות והמדע ההולנדי ישלח בקשה לאונסק"ו לבקש מועמדות רשמית של האורריה.
המקום קיבל את המעמד המבוקש בספטמבר 2023.
אורריה היא פלנטריום, דגם עובד של מערכת השמש.
האורריה צבוע בכחול רויאל נוצץ וקווי המתאר שלה בצבע זהב מבריק.
כדור הארץ מיוצג על ידי כדור זהב המשתלשל על חוט.
הפלנטריום המכני דמוי השעון נע כפי שהוא עושה במציאות בקנה מידה מופחת.
הפלנטריום מדויק מאוד, אך אינו מושלם.
המטוטלת, למשל, עשויה מסוג יחיד של מתכת ולכן היא מושפעת מתנודות טמפרטורה.
ה"פנים" של הדגם משקיפות מטה מתקרת מה שהיה פעם הסלון של אייסינחה, כאשר מרבית המנגנונים המכניים נמצאים בחלל שמעל התקרה.
הוא מונע על ידי שעון מטוטלת, בעל 9 משקולות.
כוכבי הלכת נעים סביב הדגם בזמן אמת, באופן אוטומטי.
(יש לבצע "הגדרה מחדש" קלה ביד כל ארבע שנים כדי לפצות על 29 בפברואר של שנה מעוברת).
הפלנטריום כולל תצוגה של השעה והתאריך הנוכחיים.
את הלוח שעליו כתובים מספרי השנה יש להחליף כל 22 שנים.
הפלנטריום של אייסה אייסינחה הוא הפלנטריום העתיק ביותר שעדיין פועל בעולם.
כדי ליצור את גלגלי השיניים לדגם, נעשה שימוש ב-10,000 מסמרים בעבודת יד.
בנוסף לאורירה הבסיסית, ישנן תצוגות של מופע הירח ותופעות אסטרונומיות אחרות.
פלנטיר טכנולוגיות היא חברה ציבורית אמריקאית המתמחה בתוכנות לניתוח ביג דאטה.
החברה נוסדה על ידי פיטר טיל, ניית'ן גטינגס, ג'ו לונסדייל, סטיבן כהן ואלכס קארפ בשנת 2003. שמה נגזר מ"שר הטבעות", שבו פלנטיר הוא חפץ אגדי מהלגנדריום (היקום הדמיוני) של טולקין, פירוש המילה פלנטיר, היא "אבן רואי" או "הצופה למרחק".
החברה הונפקה בשנת 2020 בהנפקה ישירה לציבור (DPO).
המטה של פלנטיר נמצא בדנוור שבקולורדו, ויש לה משרדים במספר מדינות בהן ארצות הברית, קנדה, צרפת, גרמניה וישראל.
מנכ"ל החברה הוא אלכס קארפ.
החברה עובדת עם סוכנויות המודיעין האמריקאיות, כמו CIA (שהיה גם משקיע מוקדם בחברה), FBI, NSA וגם עם הכוחות המזוינים של ארצות הברית, ועם הכוחות המזוינים של אוקראינה במלחמה מול רוסיה וצבאות וגופים נוספים.
המוצר המרכזי של החברה מאפשר ללקוחות לנתח כמויות אדירות של מידע ממקורות שונים, להגיע למסקנות ולזהות קשרים.
פלנטיר התפרסמה, בין השאר, במהלך המלחמה באפגניסטן, כשלפי דיווחים היא סייעה בתפיסתו של אוסאמה בן לאדן.
בינואר 2024 פורסם כי פלנטיר תשתף פעולה עם צה"ל בתחום הבינה המלאכותית.
"פלנטיר גות'האם" היא הפתרון הממשלתי/ביטחוני של החברה לכרייה וניתוח נתונים והפקת תובנות.
זוהי תוצאה של עבודה ארוכת השנים של פלנטיר עם קהילת המודיעין של ארצות הברית.
"פלנטיר מטרופוליס" (שנודעה בעבר בשם "Palantir Finance") הייתה תוכנה לשילוב נתונים, ניהול מידע וניתוח כמותי.
התוכנה מתחברת למערכי נתונים מסחריים, קנייניים וציבוריים ומגלה מגמות, מערכות יחסים וחריגות, כולל ניתוח חיזוי.
משמשת בעיקר קרנות גידור, בנקים, חברות פיננסיות לארגון וניתוח נתונים.
"פלנטיר אפולו" היא מערכת אספקה רציפה (CD) המנהלת ופורסת את המוצרים "Palantir Gotham and Foundry".
אפולו נבנתה מתוך הצורך של לקוחות להשתמש במספר פלטפורמות ענן ציבוריות ופרטיות כחלק מהתשתית שלהם.
אפולו מתזמנת עדכונים לתצורות ותוכנות בפלטפורמות Foundry ו-Gotham באמצעות ארכיטקטורת מיקרו שירותים ומאפשר לפלנטיר לספק תוכנה כשירות (SaaS) במקום לפעול כחברת ייעוץ.
משלב את האלמנטים הסמנטיים, הקינטיים והדינמיים של החברה ועוזר לצוותים לייצר הרמוניה של הנתונים ולהפוך את קבלת ההחלטות לאוטומטיות במצבים מורכבים.
אחת הביקורות נגד פלנטיר הגיעה ב-2017 לאחר שמוצרי החברה סייעו לרשויות ההגירה האמריקאיות לאתר ולגרש מהגרים לא חוקיים בימי דונלד טראמפ, כולל הפרדה של ילדים מהוריהם.
רגע לפני ההנפקה של פלנטיר ב-2020 הביע המיליארדר ג'ורג סורוס חרטה על השקעתו בפלנטיר, ומסר כי ברצונו לחסל את אחזקותיו בחברה לאור הנזקים שגורם השימוש בביג דאטה.
"פלנטיר גות'האם", המשמשת בין היתר כמערכת חיזוי להתנהגויות מסוימות, עורר מחלוקת על גזענות בניתוח ה-AI שלהם.
פָלַנְקְס הוא מערך טקטי אופייני לצבאות בעולם העתיק, אך נותר בשימוש, עם שינויים מסוימים, עד המאה ה-19. ריבוע החי"ר שנזנח במחצית השנייה של המאה ה-19 הוא הצורה הסופית של המערך הוותיק ששֵרת בנאמנות את הלוחמים במשך אלפי שנים.
מקורו בחומת מגנים עוד מתקופת שומר.
הפלנקס הוא מבנה טקטי המתבסס על מסה גדולה של לוחמים רגליים כבדים נושאי רמחים שנוצר במטרה להכריע את האויב בעזרת מספר החיילים הרב שיש בו, ולא בעזרת טקטיקה מתוחכמת.
ברוב המקרים, החיילים בעלי השריון הכבד ביותר בצבא הרכיבו את הפלנקס.
כלי הנשק המועדף על הפלנגיטים הייתה חנית ארוכה.
חומת המגנים אצל השומרים והמצרים
השימוש הראשון בחומת מגנים הידוע לנו היה אצל השומרים במסופוטמיה באלף הרביעי ובאלף ה-3 לפנה"ס.
חומת המגנים השומרי לא הצליחה לעמוד נגד פלישת האכדים שמוטטו אותה בעזרת מספרם העדיף.
במשך תקופה ארוכה חומת המגנים לא הייתה בשימוש במזרח התיכון, למעט מצרים העתיקה שבה חומת המגנים המקומית המשיכה לשגשג, עד כיבושה של מצרים על ידי כנבוזי השני (המאה ה-6 לפנה"ס).
פריחתו המחודשת של הפלנקס הייתה באירופה.
הוא החל ביוון העתיקה והחליף את חיל המרכבות בתור החיל הראשי.
החיילים שהרכיבו את הפלנקס היווני ידועים בשם הופליטים.
הפלנקס היווני היה גדול למדי ופוליס גדולה הייתה יכולה להציב עד 10,000 הופליטים בקרב בודד.
הפלנקס היה מקובל בכל רחבי יוון, למעט תסליה שבה חיל הפרשים תפס את הבכורה.
לוחמי הפלנקס היו לבושים להגנתם בשריון, קסדה ומגני שוקיים עשויים ברונזה.
בנוסף החזיק ההופליט בידו השמאלית מגן עגול גדול בשם אספיס.
נשק ההתקפה העיקרי הייתה חנית דקירה בשם דורי ובנוסף לה נשאו הלוחמים חרב בשם קסיפוס בתור נשק משני.
עומקו של פלנקס טיפוסית מהתקופה הקלאסית היה 8–12 שורות.
עם זאת במקרים מסוימים תבאנים הקימו מערך מפלצתי בעומק של 50 שורות בראשותו של אפמינונדס.
הטקטיקה הייתה פשוטה למדי: שני הגושים התקרבו אחד לשני, התנגשו וקיימו קרב דחיפות תוך כדי ניסיון לדקור למוות את היריב.
בדרך כלל הגוש העמוק יותר ניצח מכוח המסה שלו.
לכן האגף הימני נחשב למובחר ושם הוצבו החיילים האמיצים ביותר, השורה הראשונה השנייה והאחרונה נשמרו לעשירים והמכובדים שבלוחמים והשורות הפנימיות נשמרו לנחותים שבלוחמים.
אף על פי שהפלנקס נראה כמו גוף מגושם, הוא היה בעל יכולת ניידות רבה בשטח פתוח והסתערותה בדרך כלל הייתה מצליחה לשבור התנגדות של חיילים קלים יותר.
החיילים שהרכיבו את הפלנקס המוקדונית ידועים בשם פזטיירוי.
בניגוד לפלנקס היווני, המקדונים תחת פיליפוס השני נערכו בפלנקס שונה במעט.
את הפלנקס הזה ירשו הממלכות ההלניסטיות והוא היה מקובל עד הכחדות הממלכה ההלניסטית האחרונה.
פיליפוס השני שכבש את יוון בסוף המאה ה-4 לפנה"ס הכניס מספר שכלולים למערך היווני:
פיצול הפלנקס ליחידות משנה, דבר שתרם לניידותה וגמישותה של הפלנקס.
אורכה של החנית היוונית – "דורי" – היה כ־2–3 מ', פיליפוס החליף אותה בחנית ארוכה הנקראת סריסה, שאורכה כ־4–6 מטרים.
עומק הפלנקס הוגדל ל-16 שורות (במקרים יוצאי דופן גם 32 שורות).
בניגוד להופליטים יוונים לא היה לפזטיירוי המקדונים שריון גוף והמגן שלהם היה ככל הנראה קטן יותר – קוטרו עד 40–45 ס"מ – לעומת כמטר אצל היוונים.
הסיבה לכך הייתה הצורך להחזיק את הסריסה בשתי הידיים בגלל משקלה הרב.
המגן של הלוחמים המקדונים, הידוע בשם פלטה הוחזק על ידי רצועת כתף ולולאה לזרוע ואילו המגן היווני הוחזק ברצועת הכתף, הלולאה ליד וגם לולאה המוחזקת בכף היד.
הרווח בין החיילים בשורה היה כ-45 ס"מ או אף קטן מזה והמרחק בין השורות היה כפול מזה.
הסריסות הזדקרו לפני מערך זה בצפיפות רבה כשהסריסות של השורות האמצעיות בולטות לפני השורה הראשונה.